**สถาบันรับรองคุณภาพสถานพยาบาล (องค์การมหาชน)**

**สรุปผลการพัฒนา/ดำเนินการในสถานการณ์การแพร่ระบาดของโรคติดเชื้อไวรัสโคโรนา 2019**

**(COVID-19)**

1. **การนำองค์กร**

| **ประเด็นสำคัญ** | **สิ่งที่วางแผน/สิ่งที่ดำเนินการ/แก้ไขพัฒนา** |
| --- | --- |
| 1. **การเตรียมความพร้อมสำหรับภัยพิบัติฉุกเฉินด้านสาธารณสุข COVID-19** | โรงพยาบาลหลวงพ่อทวีศักดิ์ชุตินฺธโร อุทิศ เป็นโรงพยาบาลที่มีผู้รับบริการส่วนใหญ่มาจากจังหวัดใกล้เคียง เช่น สมุทรสาคร นครปฐม ซึ่งเป็นพื้นที่ระบาดของการติดเชื้อไวรัสโคโรน่า 2019 ผู้บริหารร่วมกับคณะกรรมการป้องกันและควบคุมการติดเชื้อในโรงพยาบาล องค์กรแพทย์ องค์กรพยาบาล และคณะกรรมการสิ่งแวดล้อมโรงพยาบาลเตรียมความพร้อมในการรับผู้ป่วยติดเชื้อไวรัสโคโรน่า 2019 ดังนี้ (1) เตรียมพื้นที่ เช่น แยกโซนการคัดกรองผู้ป่วยเพื่อส่งต่อคลินิก ARI ห้องตรวจโรคทั่วไป,จัดห้องแยกความดันลบเพื่อรองรับผู้ป่วยวิกฤติ-ฉุกเฉิน ต้องได้รับการช่วยฟื้นคืนชีพ, จัดทางเข้าออกอาคารทางเดียวเพื่อให้ผู้รับบริการผ่านการคัดกรองทุกคน,จัดเส้นทางเดินติดเชื้อแยกจากทางเดินทั่วไป เป็นต้น (2) จัดทำแนวทางการับผู้ป่วยใหม่เพื่อป้องกันไม่ให้ผู้ติดเชื้อไวรัสโคโรน่า 2019 พักรวมกับผู้ป่วยทั่วไป  (3) จัดให้มีโรงพยาบาลสนาม, Community Isolation (CI), Home Isolation (HI) รวมถึงห้องพักเจ้าหน้าที่กรณีติดเชื้อไวรัสโคโรน่า 2019 (4) จัดเวชภัณฑ์และยาให้มีพร้อมใช้ตามสถานการณ์ (5) จัดแนวทางการประสานเครือข่ายทั้งในระดับสำนักการแพทย์และกทม. |
| **2. การพัฒนาระบบป้องกันและควบคุมโรคติดต่อcovid-19** | 1. จัดทำแนวทางการคัดกรองผู้ป่วยที่มารับบริการ, การรับผู้ป่วยใหม่รวมถึงจัดระบบการ คัดกรองผู้ป่วยและญาติก่อนเข้ารับบริการ,จัดแยก ZONE สำหรับผู้รับบริการกลุ่มเสี่ยง  2. รณรงค์การฉีดวัคซีนป้องกันการติดเชื้อไวรัสโคโรน่า 2019 ในบุคลากรทุกระดับในโรงพยาบาล รวมถึงบุคลากรด่านหน้า เช่น อสม.,ตำรวจ และประชาชนตามเกณฑ์ของกระทรวงสาธารณสุขรวมถึงเด็กนักเรียน  3. จัดหาอุปกรณ์และเวชภัณฑ์ให้เพียงพอพร้อมใช้กับสถานการณ์การติดเชื้อ เช่นรถขนย้ายผู้ป่วยความดันลบชุด, PPE , Modular ICU เป็นต้น  4. จัดจ้างบุคลากรภายนอกให้เพียงพอต่อภาระงานที่เพิ่มขึ้น |
| **3. การพัฒนาระบบการดูแลผู้ป่วยกลุ่มโรค Covid-19** | 1. ปรับปรุงสถานที่เพื่อรองรับผู้ป่วยกลุ่มเสี่ยงและผู้ป่วยติดเชื้อไวรัสโคโรน่า ดังนี้  (1) ปรับปรุงห้องแยกห้องอุบัติเหตุ-ฉุกเฉินเป็นห้องความดันลบ 1 ห้องห้องแยกโรค 2 ห้อง  (2) เปิดหอผู้ป่วยพิเศษรับรองผู้ป่วยโควิด-19/PUI โดยปรับปรุงห้องใหม่ เสริมระบบความดันลบพร้อมระบบกรองและฆ่าเชื้อโควิด-19 จำนวน 10 ห้อง (3) ปรับปรุงหอผู้ป่วยอายุรกรรมชายชั้น 6 รองรับผู้ป่วยโควิดชายและเตรียมหอผู้ป่วยศัลยกรรมชายรองรับผู้ป่วยโควิดหญิง  (4) ปรับหอผู้ป่วยศัลยกรรมหญิงเป็นหอผู้ป่วย Cohort (รับผู้ป่วย Pre-Admitted) (5) จัดให้ มี Modular ICU สำหรับผู้ป่วยวิกฤต จำนวน 4 Unit  2. ปรับสิ่งแวดล้อม เช่น ฉากกั้น ป้ายประชาสัมพันธ์ความรู้มาตรการเว้นระยะห่างจัดสถานที่พักคอยผู้รับบริการกลุ่มเสี่ยงภายนอกอาคาร เส้นทาง แยกทางเดินผู้ป่วยติดเชื้อและผู้ป่วยทั่วไป  3. เปิดโรงพยาบาลสนามเอราวัณ 1 (บางบอน) สำหรับผู้ป่วยระดับเขียว-เหลือง 4. เปิดบริการ Community Isolation และ Home Isolation (HI) โดยกลุ่มงานเวชศาสตร์ชุมชนร่วมกับสำนักงานเขตหนองแขมและบางแค  5. ประสานเครือข่ายการส่งต่อกรณีเกินศักยภาพในการดูแลผู้ป่วย |
| **4. การพัฒนาระบบการสื่อสาร สารสนเทศความเสี่ยงและประชาสัมพันธ์** | 1. จัดทำ QR Code และ Group line ในการแจ้งผลการตรวจ RT-PCR ของผู้รับบริการ  2. ระบบการสั่งจ่ายยาจัดเป็นแบบ One Stop Service , Drive thru และทางไปรษณีย์  3. การส่งยาให้ผู้ป่วย HI โดยทาง GAP line  4. ประชาสัมพันธ์การฉีดวัคซีนผ่านทาง Face book ของโรงพยาบาลhttps://www.facebook.com/LPTHOSPITAL/  5. ปรับปรุงระบบการรายงานผลทางห้องปฏิบัติการด้านที่รวดเร็วและสะดวกในการรายงานผลให้ผู้รับบริการทราบ ผ่าน Application Line  6. ประสานการส่งผู้ป่วยติดเชื้อไวรัสโคโรน่า 2019 ทาง Group Line |
| **5. การพัฒนาความร่วมมือในการแก้ไขปัญหา** | 1. จัดตั้ง Home Isolation (HI) โดยประสานความร่วมมือจากกลุ่มงานเวชศาสตร์ชุมชนในการส่งอาหารและยา  2. มีระบบการประสานงานกับศูนย์เอราวัณในการส่งต่อผู้ป่วย  3.ประสานกับห้องฝากครรภ์ในการให้บริการฉีดวัคซีนหญิงตั้งครรภ์ที่มีอายุครรภ์3เดือนขึ้นไป  4. ประสานความร่วมมือจากสำนักงานเขตในการจัดตั้งโรงพยาบาลสนามและ Community Isolationอ(CI) |
| **6.การส่งเสริมการจัดการความรู้** | 1.จัดโครงการอบรมเจ้าหน้าที่ทุกคนปฏิบัติตามมาตรการ DMHTT อย่างเคร่งครัดเพื่อเป็นแบบอย่าง  2.จัดทำป้ายประชาสัมพันธ์ความรู้ มาตรการเว้นระยะห่างเผยแพร่ความรู้ผ่านสื่อ อิเล็กทอนิค, Website, Face book ,เดินเยี่ยมหน้างานและนิเทศข้อมูลที่ Update |
| **Outputs** | 1. เปิดให้บริการคลินิก ARI, โรงพยาบาลสนามเอราวัณ1 (บางบอน), Community Isolation, Home Isolation, หอผู้ป่วย Co-hort และหอผู้ป่วย Covid-19  2. มีระบบการประสานงานในการส่งต่อกับส่วนกลาง (ศูนย์เอราวัณ)  3. มีการสื่อสารข้อมูลความรู้ลงในระบบสารสนเทศต่างๆ และการสื่อสารข้อมูลโดยใช้ระบบ IT  4. มียาเวชภัณฑ์รวมถึงเครื่องมือ อุปกรณ์ทางการแพทย์เพียงพอและพร้อมใช้งาน |

1. **การบริหาร/พัฒนาบุคลากร**

| **ประเด็นสำคัญ** | **สิ่งที่วางแผน/สิ่งที่ดำเนินการ/แก้ไขพัฒนา** |
| --- | --- |
| **1. การเตรียมความพร้อมสำหรับภัยพิบัติฉุกเฉินด้านสาธารณสุข covid-19** | 1. จัดเตรียมสถานที่ ห้องแยก เครื่องมืออุปกรณ์เพื่อเตรียมรับผู้ป่วยติดเชื้อไวรัสโคโรน่า 2019 ให้เพียงพอพร้อมใช้งาน 2. จัดฝึกอบรมการป้องกันตนเองต่อการติดเชื้อไวรัสโคโรน่าให้กับบุคลากร  ตามลักษณะงาน ได้แก่ แพทย์ พยาบาล เจ้าหน้าที่ประจำหอผู้ป่วย เจ้าหน้าที่เก็บขยะ เจ้าหน้าที่ส่งอาหาร และกำกับ/ติดตามให้ปฏิบัติตามมาตรการอย่างเคร่งคัด  3. จัดอัตรากำลังให้เพียงพอในการดูแลผู้ป่วยกลุ่มเสี่ยง/ติดเชื้อไวรัสโคโรน่า 2019  4. จัดทีมที่ปรึกษาเพื่อประสานงานในการดูแลผู้ป่วยติดเชื้อไวรัสโคโรน่า 2019และมีแนวทางการประสานงานระบบการส่งต่อในเครือข่ายกรณีต้องดูแลผู้ป่วยที่เกินศักยภาพ |
| **2. การพัฒนาระบบป้องกันและควบคุมโรคติดต่อ covid-19** | 1.ฉีดวัคซีนป้องกันเชื้อไวรัสโคโรน่า 2019 ให้บุคลากรทุกระดับตามความสมัครใจ  2. จัดตารางผู้รับผิดชอบในการคัดกรองในแต่ละจุดคัดกรองก่อนเข้าตัวอาคารตามช่วงเวลาและจัดระบบคัดกรองโควิด-19 บริเวณทางเข้าทางเข้าจุดยื่นเวชระเบียนทางเข้าอาคารเมตตาธรรม อาคารอเนกประสงค์ อาคารอำนวยการ  3. จัดอบรมเรื่องการสวมชุดป้องกันส่วนบุคลคลให้กับบุคลากรที่ให้บริการทุกระดับ  4. จัดทำวิธีปฏิบัติงานเรื่องการจัดการระดับความเสี่ยงการสัมผัสโรค COVID -19  5. ปรับปรุงเพิ่มพื้นที่พักคอยนอกตัวอาคารให้กับผู้รับบริการ  6. จัดจุดล้างมือด้วยแอลกอฮอลเจลและอ่างล้างมือพร้อมสบู่ภายนอกอาคาร  7. จัดภาชนะแยกอาหารให้ผู้ป่วยแต่ละรายโดยไม่นำกลับมาใช้ซ้ำ |
| **3. การพัฒนาระบบการดูแลผู้ป่วยกลุ่มโรค Covid-19** | 1. จัดทำแนวทางปฏิบัติในการจัดการผู้ที่มีภาวะเสี่ยงสูง/ติดเชื้อไวรัสโคโรน่า 2019 เช่นแนวทางการเคลื่อนย้าย 2. ซ้อมแผนในการจัดการผู้สงสัย/ติดเชื้อไวรัสโคโรน่า 2019 ทั้งในผู้ป่วยฉุกเฉินและผู้ป่วยกลุ่มเสี่ยงหรือติดเชื้อปกติ  3. ประชุมผู้เกี่ยวข้องในการซ้อมแผนเพื่อปรับปรุงแนวทางการจัดการผู้ที่มีภาวะเสี่ยงสูง 4. งดการเยี่ยมผู้ป่วยในทุกหอผู้ป่วย |
| **4. การพัฒนาระบบการสื่อสาร สารสนเทศความเสี่ยงและประชาสัมพันธ์** | 1. มีระบบการสื่อสารกับผู้ป่วยโดยใช้ Intercom , Line , โทรศัพท์  2. จัดระบบการสื่อสารระหว่างห้องชันสูตรโรคกลางและผู้เกี่ยวข้องในการรายงานผล RT-PCR ของผู้ป่วยทาง Google From  3. จัดทำข้อมูลต่างๆ เช่น ความรู้เรื่องโรคติดเชื้อไวรัสโคโรน่า 2019 ลงในระบบ Intranet ของโรงพยาบาล |
| **5. การพัฒนาความร่วมมือในการแก้ไขปัญหา** | 1. ภายนอกโรงพยาบาลมีทีมคณะกรรมการพยาบาลควบคุมการติดเชื้อในโรงพยาบาลของสำนักการแพทย์เป็นที่ปรึกษาปัญหาต่าง ๆรวมทั้งแพทย์ ID ระดับสำนักการแพทย์  2. ภายในโรงพยาบาลมีพยาบาลควบคุมการติดเชื้อเป็นที่ปรึกษาและรายงานตาม พ.ร.บ.ควบคุมโรค กรณีผล RT-PCR detected  3. นอกเวลาราชการเวรตรวจการช่วยประสานผู้ป่วยเพื่อแจ้งผลตรวจ ติดต่อ Refer ร่วมกับทีมแพทย์และพยาบาลที่ให้การดูแลผู้ป่วย  4. ทีมบริหารโรงพยาบาลช่วยประสาน Refer ในระดับนอกเครือข่าย |
| **6.การส่งเสริมการจัดการความรู้** | 1. จัดโครงการแลกเปลี่ยนเรียนรู้เรื่องการให้ความรู้ด้านป้องกันการติดเชื้อไวรัสโคโรน่า 2019 กับบุคลากรสาธารณสุขทุกระดับ  2. ติดตามข้อมูลและสถานการณ์ต่างๆของการติดเชื้อไวรัสโคโรน่า 2019 จากกรมควบคุมโรคติดต่อ และลงข้อมูลในระบบ Intranet ของโรงพยาบาลเพื่อสื่อสารให้บุคลากรทุกระดับ และ Up-date ข้อมูลจากกรมควบคุมโรคติดต่อในกลุ่ม Line โรงพยาบาล |
| **Outputs** | 1. มีทีมที่ปรึกษาเพื่อประสานงานในการดูแลผู้ป่วยติดเชื้อไวรัสโคโรน่า 2019  2. มีแนวทางปฏิบัติในการจัดการผู้สงสัย/ติดเชื้อไวรัสโคโรน่า 2019 (SD-ICN-006)  3. บุคลากรทุกระดับได้รับการฉีดวัคซีนครบตามมาตรการ  4. มีการ Up-date ข้อมูลการติดเชื้อไวรัสโคโรน่า 2019 ลงในระบบ Intranet และ กลุ่ม Line โรงพยาบาลและมีระบบการสื่อสารข้อมูลโดยใช้ Google Form |

**3. การพัฒนาระบบบริการทางคลินิก**

| **ประเด็นสำคัญ** | **สิ่งที่วางแผน/สิ่งที่ดำเนินการ/แก้ไขพัฒนา** |
| --- | --- |
| **1. การเตรียมความพร้อมสำหรับภัยพิบัติฉุกเฉินด้านสาธารณสุข covid-19** | 1. จัดให้มีหอผู้ป่วยรองรับผู้ป่วยติดเชื้อไวรัสโคโรน่า2019 หญิง/ชาย/ICU รวมถึงผู้ป่วย PUI (Pre-Admitted)  2. จัดเตรียมสถานที่สิ่งแวดล้อมและอุปกรณ์ในการป้องกันการติดเชื้อไวรัสโคโรน่า2019  3. จัดเตรียมบุคลากรในการดูแลผู้ป่วยติดเชื้อไวรัสโคโรน่า2019 |
| **2. การพัฒนาระบบป้องกันและควบคุมโรคติดต่อcovid-19** | 1**.** จัดหาและฉีดวัคซีนป้องกันเชื้อไวรัสโคโรน่า 2019 ให้บุคลากรทุกระดับตามความสมัครใจ  2. มอบหมายผู้รับผิดชอบคัดกรองแต่ละจุดก่อนเข้าตัวอาคารตามช่วงเวลาและจัดระบบคัดกรองโควิด-19 บริเวณทางเข้าจุดยื่นเวชระเบียนก่อนเข้าอาคารเมตตาธรรม อาคารอเนกประสงค์ และอาคารอำนวย  3. จัดอบรมเรื่องการสวมชุดป้องกันส่วนบุคลคลให้กับบุคลากรที่ให้บริการทุกระดับ  4. จัดทำวิธีปฏิบัติงานเรื่องการจัดการระดับความเสี่ยงการสัมผัสโรค COVID -19  5. จัดให้มีพื้นที่พักคอยนอกตัวอาคารให้กับผู้รับบริการ จัดให้มี Zone สำหรับผู้ป่วย ATK Positive และผู้ติดเชื้อไวรัสโคโรน่า 2019 ที่รอการตรวจประเมินแยกจาก Zone คลินิก ARI  6. จัดจุดล้างมือด้วยแอลกอฮอลเจลและอ่างล้างมือพร้อมสบู่ภายนอกอาคาร |
| **3.การพัฒนาระบบการดูแลผู้ป่วยกลุ่มโรค Covid-19** | 1. จัดคลินิกระบบทางเดินหายใจทั้งในเวลาราชการและนอกเวลาราชการ  2.ปรับปรุงสถานที่ห้องอุบัติเหตุเป็นห้องแยกความดันลบและห้องแยกระบบทางเดินหายใจ  3. ปรับปรุงหอผู้ป่วยเพื่อรองรับผู้ป่วยกลุ่มเสี่ยง (รอผล RT-PCR) และผู้ป่วยติดเชื้อไวรัสโคโรน่า 2019  4. จัดแนวทางและพื้นที่ในการดูแลผู้ป่วยสูติกรรมที่เป็นหญิงตั้งครรภ์กลุ่มเสี่ยง/ติดเชื้อไวรัสโคโรน่า 2019 และผู้ป่วยผ่าตัดกรณีเร่งด่วนและไม่เร่งด่วน 5. กลุ่มผู้ป่วยหนักมีหอผู้ป่วยหนักเป็นห้องความดันลบจำนวน 4 ห้อง  6. ติดตั้งกล้องวงจรปิดในหอผู้ป่วยที่รับผู้ป่วยติดเชื้อ  7. การโทรศัพท์ติดตามเยี่ยมผู้ป่วยติดเชื้อที่รักษาแบบ Home Isolation  8. จัดพื้นที่สำหรับดูแลเจ้าหน้าที่ติดเชื้อไวรัสโคโรน่า 2019 |
| **4. การพัฒนาระบบการสื่อสาร สารสนเทศความเสี่ยงและประชาสัมพันธ์** | 1. โรงพยาบาลเจริญกรุงประชารักษ์ รายงานผล RT-PCR ผ่านระบบ E-phis 2. ประสานการแจ้งผลตรวจผ่านระบบ Application line  3. มีช่องทางการปรึกษาแพทย์ ID กรณีมีปัญหาเรื่องการติดเชื้อไวรัสโคโรน่า 2019 ที่ไม่เป็นไปตามแนวทาง |
| **5. การพัฒนาความร่วมมือในการแก้ไขปัญหา** | 1. จัดระบบปรึกษาผ่านกลุ่มพยาบาลควบคุมการติดเชื้อในโรงพยาบาลของสำนักการแพทย์/รายงานคนไข้ตาม พ.ร.บ.ควบคุมโรคกรณีผล RT-PCR detected เพื่อให้แนวทางดูแลคนไข้เป็นแนวทางเดียวกัน |
| **6. การส่งเสริมการจัดการความรู้** | 1. มีการจัดกลุ่มแพทย์ ID ระดับสำนักการแพทย์พิจารณาเกณฑ์การรักษา/ดูแลผู้ป่วยให้ Up-date และเผยแพร่ใน Line กลุ่ม/แจ้งในการประชุมบริหารระดับสำนักการแพทย์ โดยทีม IC ของแต่ละโรงพยาบาลนำมาถ่ายทอดต่อ  2. จัดทำแผ่นพับในการให้ความรู้กับผู้ป่วยกลุ่มเสี่ยง |
| **Outputs** | 1. มีสถานที่และบุคลากรในการรองรับผู้ป่วยกลุ่มเสี่ยง/ผู้ป่วยติดเชื้อไวรัสโคโรน่า 2019 2. มีระบบการคัดกรองและสถานที่ในการรองรับผู้ป่วยกลุ่มเสี่ยง/ผู้ป่วยติดเชื้อไวรัสโคโรน่า 2019  3. มีการรายงานผล RT-PCR ผ่านระบบ E-Phis และมีระบบการแจ้งผลการตรวจ RT-PCR ผู้ป่วยผ่าน Application line  4. มีช่องทางการปรึกษากับแพทย์ ID ระดับสำนักการแพทย์ |

**4. การป้องกันและควบคุมการติดเชื้อ**

| **ประเด็นสำคัญ** | **สิ่งที่วางแผน/สิ่งที่ดำเนินการ/แก้ไขพัฒนา** |
| --- | --- |
| **1. การเตรียมความพร้อมสำหรับภัยพิบัติฉุกเฉินด้านสาธารณสุข covid-19** | 1. ให้ความรู้หน้างานเกี่ยวกับการป้องกันตนเองต่อการติดเชื้อไวรัสโคโรน่า 2019 ให้กับบุคลากรตามลักษณะงาน เช่น แพทย์ พยาบาล เจ้าหน้าที่ประจำหอผู้ป่วย เจ้าหน้าที่เก็บขยะ เจ้าหน้าที่ส่งอาหาร และกำกับ/ติดตามให้ปฏิบัติตามมาตรการอย่างเคร่งคัด  2. รณรงค์การฉีดวัคซีนในทุกกลุ่มประชากร  3. เตรียมชุดป้องกัน หอผู้ป่วยแยกโรคและสิ่งแวดล้อมที่เหมาะสม |
| **2. การพัฒนาระบบป้องกันและควบคุมโรคติดต่อ covid-19** | 1. จัดทำวิธีปฏิบัติในการจัดการผู้ป่วยสงสัยติดเชื้อเชื้อไวรัสโคโรน่า 2019 แยกตามกลุ่มผู้รับบริการ รวมถึงการซ้อมแผน เช่นผู้ป่วยผ่าตัด ผู้ป่วยคลอด  2. จัดทีมในการติดตาม CPG สถานการณ์การติดเชื้อไวรัสโคโรน่า 2019 และลงข้อมูลใน Intranet ให้บุคลากรในโรงพยาบาล รวมถึง Up-date ข้อมูล ลง Lineกลุ่มโรงพยาบาล |
| **3. การพัฒนาระบบการดูแลผู้ป่วยกลุ่มโรค Covid-19** | 1. ปรับปรุงสิ่งแวดล้อมภายในโรงพยาบาลเพื่อป้องกันการติดเชื้อ ได้แก่ จัดตั้งคลินิกARI ห้องน้ำสำหรับผู้มีความเสี่ยงหรือผู้ติดเชื้อ จุดพักคอยสำหรับผู้ป่วยติดเชื้อที่ส่งรพ.สนาม 2. ปรับปรุงหอผู้ป่วยเพื่อรองรับผู้ป่วยติดเชื้อ  3. การตรวจรักษาทางโทรเวชกรรมสำหรับผู้ป่วยเรื้อรังที่มีอาการคงที่  4. การพัฒนาระบบการรับยาแบบ Drive Thue และการส่งยาทางไปรษณีย์ 5. ให้บริการ Mobile labในกลุ่มผู้ป่วยติดเตียง |
| **4. การพัฒนาระบบการสื่อสาร สารสนเทศความเสี่ยงและประชาสัมพันธ์** | 1.การตรวจรักษาทางโทรเวชกรรมสำหรับผู้ป่วยเรื้อรังที่มีอาการคงที่  2.การโทรศัพท์ติดตามเยี่ยมผู้ป่วยติดเชื้อที่รักษาแบบ HI  3.การรณรงค์การฉีดวัคซีนผ่านระบบ Google form ใน Face book ของรพ.และระบบ QUE-Q |
| **5. การพัฒนาความร่วมมือในการแก้ไขปัญหา** | 1. ร่วมกับสำนักการแพทย์ในการส่ง ICN ร่วมปฏิบัติงานในการให้คำปรึกษา |
| **6. การส่งเสริมการจัดการความรู้** | 1. ให้ข้อมูลวัคซีนป้องกันโควิด-19 ในผู้รับบริการกลุ่มเสี่ยง ได้แก่ (1) กลุ่มผู้สูงอายุที่มีอายุตั้งแต่ 60 ปีขึ้นไป (2) กลุ่มผู้ป่วยที่มีโรคประจำตัว 7 โรค (3) กลุ่มหญิงตั้งครรภ์อายุครรภ์ 12 สัปดาห์ขึ้นไป  2. จัดทำแผ่นพับในการให้ความรู้กับผู้ป่วยกลุ่มเสี่ยง |
| **Outputs** | 1. มีระบบการปรึกษา/รายงานคนไข้ตาม พ.ร.บ.ควบคุมโรคกรณีผล RT-PCR detected เพื่อให้แนวทางดูแลคนไข้เป็นแนวทางเดียวกันภายในสำนักการแพทย์โดยมีพยาบาลควบคุมการติดเชื้อเป็นผู้ประสาน  2. มีสถานที่และบุคลากรในการรองรับผู้ป่วยกลุ่มเสี่ยง/ผู้ป่วยติดเชื้อไวรัสโคโรน่า 2019  3. มีระบบการโทรศัพท์ติดตามเยี่ยมผู้ป่วยติดเชื้อที่รักษาแบบ HI  4. มีระบบการรับยาแบบ Drive Thue และรับยาทางไปรษณีย์  5. มีระบบการตรวจรักษาทางโทรเวชกรรมสำหรับผู้ป่วยเรื้อรังที่มีอาการคงที่  6. มีศูนย์กลางการจัดเตรียม PPE สำหรับหน่วยงานภายในโรงพยาบาล |

**5. การประสานความร่วมมือการทำงานกับองค์หน่วยงานภายนอก หรือการพัฒนานวัตกรรม**

| **ประเด็นสำคัญ** | **สิ่งที่วางแผน/สิ่งที่ดำเนินการ/แก้ไขพัฒนา** |
| --- | --- |
| **1. การเตรียมความพร้อมสำหรับภัยพิบัติฉุกเฉินด้านสาธารณสุข covid-19** | 1. ประสานสำนักงานเขตบางบอนในการจัดตั้ง รพ.สนามเอราวัณ 1 (บางบอน) 2. ประสานเขตบางแคในการจัดตั้งศูนย์พักคอยและสำนักอนามัยในการจัดอัตรากำลังในการปฏิบัติงาน  3. ประสานศูนย์เอราวัณในการจัดหาเตียงและส่งต่อผู้ป่วย |
| **2. การพัฒนาระบบป้องกันและควบคุมโรคติดต่อcovid-19** | 1. เปิดรับการบริจาคอุปกรณ์ในการคัดกรองจากบริษัทเอกชนและผู้มีอุปการะคุณ เช่นเครื่องวัดอุณหภูมิ ชุด PPE แอลกอฮอล์เจล  2. ประสานสำนักงานเขตฝ่ายรักษาความสะอาดในการเข้ามาทำความสะอาดทั้งภายในและภายนอกอาคารรวมถึงการขนส่งขยะติดเชื้อ |
| **3. การพัฒนาระบบการดูแลผู้ป่วยกลุ่มโรค Covid-19** | 1. ประสานผู้มีอุปการะคุณร่วมบริจาค ICU Modular, ตู้ Negative ใช้ตรวจหาเชื้อ COVID19  2. บริษัทซีพีออลบริจาคเงินเพื่อปรับปรุงห้องผ่าตัดความดันลบ  3. กองวิศวกรรมกระทรวงสาธารณสุขเข้ามาแนะนำการปรับปรุงอาคารและตรวจสอบความพร้อมใช้ของสถานที่ในการรองรับผู้ป่วยที่ติดเชื้อ |
| **4. การพัฒนาระบบการสื่อสาร สารสนเทศความเสี่ยงและประชาสัมพันธ์** | 1. มีการเผยแพร่ความรู้ สื่อประชาสัมพันธ์ สื่อความรู้ผ่าน line official ที่สามารถเข้าถึงได้ง่ายให้กับประชาชน และบุคลากร เช่น New normal การประเมินอาการผู้ป่วยทั้ง 3 สี การประเมินความเสี่ยงต่อการติดเชื้อไวรัสโคโรนา 2019และการปฏิบัติตัวเมื่อมีความเสี่ยง การตรวจ ATK (self test) การรับผลตรวจ COVID19 และการประสานหาเตียง การทำความสะอาดสิ่งแวดล้อม การปฏิบัติตัวเมื่อออกจากโรงพยาบาล การกักตัวที่บ้านและการปฏิบัติตัวของผู้ร่วมอาศัย การเคลื่อนย้ายผู้ป่วย COVID-19 การดูแลจิตใจเพื่อเตรียมความพร้อมกับ COVID-19 ทุกช่วงวัย |
| **5. การพัฒนาความร่วมมือในการแก้ไขปัญหา** | 1. ประสานความร่วมมือกับกรมควบคุมโรคติดต่อในด้านมาตรการการดูแลผู้ป่วยติดเชื้อไวรัสโคโรน่า 2019  2. ประสานความร่วมมือในการบริหารจัดการเตียงร่วมกับ university hospital medical center  3. ประสานความร่วมมือกับเทศกิจในการขอรถเพื่อเคลื่อนย้ายผู้ป่วยติดเชื้อไวรัสโคโรน่า 2019  4. ประสานความร่วมมือจากภาครัฐ (โยธา) และเอกชน (SCG)ในการจัดตั้งโรงพยาบาลสนาม |
| **6. การส่งเสริมการจัดการความรู้** | 1. ประสานความร่วมมือ university hospital medical center ในการนำแนวทางมาใช้ในการดูแลผู้ป่วยติดเชื้อไวรัสโคโรน่า 2019  2. ประสานกรมควบคุมโรคติดต่อในการนำข้อมูลการปฏิบัติตนมาเผยแพร่ให้กับผู้ป่วยกลุ่มเสี่ยงสูงและผู้ป่วยติดเชื้อไวรัสโคโรน่า 2019 |
| **Outputs** | 1. มีเครือข่ายในการบริหารจัดการผู้ป่วยกลุ่มเสี่ยง/ผู้ป่วยติดเชื้อไวรัสโคโรน่า 2019 |